Dante Amaral

Dante Guimarães Santos do Amaral (s. 30. syyskuuta 1980) on entinen brasilialainen lentopalloilija. Hänet tunnetaan paremmin nimellä Dante. Pelipaikaltaan Dante on yleispelaaja. == Ura == Dante aloitti ammattilaisuransa vuonna 1999 Tres Coracoesin joukkueessa, Brasilian Superliigassa. Vuoden Tres Coracoesissa oltuaan Dante siirtyi pelaamaan São Pauloon, josta hän jatkoi Minas Bela Horizonten joukkueeseen. Minasissa hän voitti Brasilian Superliigan mestaruuden kauden 2002 päätteeksi. Lopulta kauden 2002 jälkeen, 22-vuotias Dante sai siirtyä ulkomaille pelaamaan Brasiliasta. Brasiliasta pelaajat saavat siirtyä vasta 23 vuotta täytettyään ulkomaille pelaamaan. Dante siirtyi Italian A1-liigaan, Cimone Modenan joukkueeseen. Modenassa hän voitti ensimmäisellä kaudellaan A1-liigan hopeaa, kun joukkue hävisi tiukan finaalisarjan Sisley Trevisolle. Toisella kaudellaan Modenassa Dante voitti arvostetun CEV-cupin. Lopulta Dante viihtyi Italiassa kolme kautta Modenan riveissä voittamalla Cev-cupin, sekä A1-liigan hopeaa. Dante siirtyi kauden 2005 päätteeksi pelaamaan Kreikan liigaan, Panathinaikos VC:n joukkueeseen. Kreikassa hän voitti toisella kaudellaan maan mestaruuden, sekä Supercupin. Kaudella 2007 Dante valloitti yhdessä joukkueensa kanssa jälleen Kreikan mestaruuden, sekä Kreikan cupin. Kaudella 2008 hän jatkoi Panathinaikosissa. Palkintokaappiin hän otti tällä kertaa Kreikan cupin voiton, sekä Kreikan liigan hopeaa. == Maajoukkue == Dante kuuluu myös Brasilian A-maajoukkueeseen. Joukkueessa hän on ollut mukana vuodesta 1999 lähtien, jolloin hänen ammattilaisuransa myös käynnistyi. Vuonna 2004 hän otti olympiakultaa Ateenan kesäolympialaisista. Maailmanmestaruutta hän pääsi nauttimaan vuonna 2002, ja 2006. Brasilia voitti historiansa ensimmäisen MM- kullan 2002. Lentopallon maailmanliigan hän on voittanut joukkueen mukana 2000-luvulla kuusi kertaa. Lisäksi neljä Etelä-Amerikan mestaruutta, ja kolme Pan Amerikan mestaruutta. Maailmancupin Dante on myös valloittanut yhdessä maajoukkueensa kanssa 2003, ja 2007 vuosina. Hänet valittiin vuoden 2004 Olympialaisissa parhaimmaksi hyökkääjäksi, sekä myös MM-kisoissa 2006. Parhaimmaksi torjujaksi hänet valittiin vuoden 2004, sekä 2005 Lentopallon maailmanliigassa. Vuoden 2007 Maailmancupissa hänet valittiin jälleen parhaimmaksi hyökkääjäksi, sekä vuosina 1999, ja 2000 parhaimmaksi pelaajaksi Pan Amerikan kisoissa. Grand Champion cupissa hänet valittiin myös parhaimmaksi kaudella 2001. == Saavutukset == Henkilökohtaiset: * Olympialaisten paras hyökkääjä 2004 * MM-kisojen paras hyökkääjä 2006 * Maailmanliigan paras hyökkääjä 2007, 2008 * Maailmanliigan paras torjuja 2004, 2005 * Paras pelaaja Pan Amerikan kilpailut 1999, 2000 * Grand Champion cupin paras pelaaja 2001 * Yli 300 A-maaottelu Brasilian maajoukkueessa Maajoukkueessa: * 1 Olympiakulta 2004 * 2 Maailmanmestaruutta 2002, 2006 * 2 Maailmancupin voittoa 2003, 2007 * 6 Maailmanliigan voittoa 2001, 2003, 2004, 2005, 2006, 2007 * 3 Pan Amerikan mestaruutta * 4 Etelä-Amerikan mestaruutta * 1 Olympiahopea 2008 * 2 Maailmanliigan hopea 2002, 2008 Seurajoukkueessa: * 2 Kreikan mestaruutta 2006, 2007 * 2 Kreikan cupin voittoa 2007, 2008 * 1 Supercupin voitto 2006 * CEV-cupin voitto 2004 * Kreikan liigan hopea 2008 * Italian liigan hopea 2003 Juniorimaajoukkueessa: * Junioreiden Etelä-Amerikan mestari 1998 == Joukkueet == 1999–2000 Trez Coracoes 2000–2001 Suzano 2001–2002 Minas 2002–2004 Cimone Modena 2005–2008 Panathinaikos VC Luokka:Brasilialaiset lentopalloilijat Luokka:Brasilialaiset olympiamitalistit Luokka:Vuonna 1980 syntyneet Luokka:Elävät henkilöt